[News] ผลวิจัยระบุ "เกม Open World" ช่วยให้ผู้เล่นผ่อนคลาย, ลืมปัญหาหนักใจ และส่งผลให้สุขภาพจิตดีขึ้น 
.
ในงานวิจัยหัวข้อ "การหลบเลี่ยงความเป็นจริง, ความผ่อนคลาย และสุขภาพจิตที่ดีขึ้นในหมู่นักศึกษาปริญญาโทใน 'เกม Open World': การศึกษาแบบผสมผสาน" ที่ลงในเว็บไซต์  Journal of Medical Internet Research นักวิจัยจากมหาวิทยาลัย Graz ใน Austia และ Imperial College London ระบุว่า เกมแนว Open World "อาจจะนำเสนอโอกาสในการหลบหนีโลกความเป็นจริงที่ไม่เหมือนใคร ที่จะส่งผลให้เกิดความผ่อนคลายและยกระดับสุขภาพจิตอย่างมีศักยภาพ"
.
โดยนักวิจัยนิยามเกม Open World ว่าเป็นการ "มอบสภาพแวดล้อมขนาดใหญ่ที่ออกสำรวจได้อย่างอิสระ" และมีลักษณะเด่นคือ "ความกว้างขวางและการโต้ตอบ" ยกตัวอย่างเช่นเกมอย่าง The Legend of Zelda: Breath of the Wild และ The Legend of Zelda: Tears of the Kingdom
.
เหล่านักวิจัยได้ทำการสำรวจ 609 ครั้ง และสัมภาษณ์ 32 ครั้ง ในกลุ่มผู้เข้าร่วมที่เป็นนักศึกษาปริญญาโท พบว่า เกม Open World นำเสนอผู้เล่นด้วย "ความรู้สึกถึงอิสรภาพและความอิสระ" ในขณะที่พวกเขาออกสำรวจและโต้ตอบกับโลกเสมือนตามที่ตัวเองต้องการ
.
ซึ่งการวิจัยแสดงให้เห็นว่า เกมมีส่วนเพิ่มระดับความผ่อนคลายให้กับผู้ร่วมการทดสอบ และส่งผลแง่บวกกับสุขภาพจิตโดยตรง ที่ผู้เล่นยอมรับว่ารู้สึกถึง "ความสงบภายใน" บางส่วนกล่าวว่า พวกเขาสามารถที่จะ "ลืมความวิตกกังวลในแต่ละวัน" และรู้สึก "ตัดขาด" จากปัญหาในโลกความเป็นจริง บางส่วนกล่าวว่า เกมเป็น "รูปแบบหนึ่งของการทำสมาธิ"
.
"เกม Open World สามารถนำเสนอความรู้สึกถึงการออกสำรวจ, โอกาสที่จะพัฒนาและรับประสบการณ์ความชำนาญและทักษะ, ความรู้สึกแง่บวก และเป้าหมายและความหมายในชีวิตได้"
คุณ Andreas Eisingerich หนึ่งในนักวิจัยโครงการนี้ กล่าว
.
นักวิจัยกล่าวว่า อาจจะมีการศึกษาต่อถึงผลกระทบในระยะยาวของการมีส่วนร่วมอย่างสม่ำเสมอในเกม Open World และมองหาลู่ทางในการนำศักยภาพของเกมเหล่านี้ มาประยุกต์ใช้ในการบำบัดเพื่อจัดการความเครียดและความวิตกกังวลในอนาคต